Friends (lagu Aura Dione)

"Friends" merupakan salah satu lagu Aura Dione dari album studio keduanya, Before the Dinosaurs. Lagu ini turut menampilkan kumpulan produksi Amerika, iaitu Rock Mafia yang juga bersama-sama menulis lagu dengan Dione dan David Jost. Dione menulis lagu ini bagi memberitahu rakan-rakannya bahawa mereka sangat berharga kepada beliau. "Friends" dikeluarkan sebagai single kedua album tersebut pada 2 Mac 2012. Ia menjadi lagu ketiga Dione yang mencapai hit top ten di negaranya Denmark, di mana ia mendapat tempat keenam. "Friends" juga berada pada kedudukan hit top ten di Jerman, Switzerland dan Austria.

Prestasi carta 
Lagu ini memulakan prestasinya di tangga ke-25 pada 17 Februari 2012 di Denmark. Minggu berikutnya lagu ini meningkat pada tangga kedua belas. Dalam minggu ketiga carta, lagu ini memuncak di tangga keenam, menjadikannya lagu single Dione yang ketiga berada pada kedudukan Top 10. Lagu ini telah dianugerahkan anugerah emas oleh IFPI Denmark untuk jualan 15,000 salinan digital. Di Switzerland, "Friends" memulakan prestasinya di tangga ke-64 dalam isu carta bertarikh 26 Februari 2012. Pada minggu keempat carta, lagu ini memuncak pada tangga kesepuluh pada 18 Mac 2012. Lagu tersebut telah dianugerahkan anugerah emas oleh International Federation of the Phonographic Industry (IFPI) untuk penghantaran 15,0000 salinan di Switzerland. "Friends" juga memulakan pencapaiannya pada tangga ke-13 di Austria pada carta bertarikh 9 Mac 2012. Pada minggu berikutnya, ia memuncak pada tangga ketiga. Lagu ini memulakan pencapaiannya di tangga kelima di carta Jerman, menjadikannya lagu ketiga Dione yang berada pada kedudukan Top 10. Pada carta yang bertarikh 25 Mei 2012, lagu ini telah mendapat tempat pertama dalam carta Polish Airplay Top 5.

Persembahan secara langsung 
Aura Dione muncul pada 30 November 2011 dalam rancangan televisyen Jerman, The Dome bersama-sama dengan lagunya, "Geronimo". Pada 14 Februari 2012, beliau melakukan persembahan di Moscow, Rusia ketika Pertunjukan Big Love. Pada 18 Februari 2012, beliau juga membuat persembahan buat pertama kalinya di kaca televisyen Denmark ketika pertandingan nyanyian Voice – The Biggest Voice of Denmark bersama-sama dengan lapan semi-finalis.

Penyenaraian trek 
CD single
"Friends" (Rock Mafia & David Jost Radio Mix)
"Friends"

Penghargaan dan kakitangan 
Aura Dione – penulis lagu
Antonina Armato – penulis lagu, penerbit, rakaman vokal
Tim James – penulis lagu, penerbit, rakaman vokal, penggabungan
David Jost – penulis lagu, penerbit, rakaman vokal
Steve Hammons – jurutera
Adam Comstock – jurutera
Paul Palmer – penggabungan
Devrim Karaoğlu – pengaturcaraan
Sean Hurley – bass
Rami Jaffee – keyboard
David Davidson – perkiraan string, biola
David Angel – biola
Kristin Wilkinson – biola
John Catchings – selo
Kai Blankenberg – mastering

Kredit yang diadaptasi dari nota liner Before the Dinosaurs.

Carta dan pengiktirafan

Carta

Carta akhir tahun

Pengiktirafan

Sejarah pengeluaran

Rujukan

Pautan luar 
 

Single 2012
Lagu-lagu Aura Dione